Business Start-Up Center Bar i Caritas Crne Gore za potrebe projekta “Support for Development of Sustainable Social Enterprises ” raspisuju:

***JAVNI POZIV POSLODAVCIMA U CRNOJ GORI IZ SEKTORA SOCIJALNOG PREDUZETNIŠTVA***

***ZA***

***OBUKU NEZAPOSLENIH LICA NA RADNOM MJESTU UZ PODRŠKU MENTORA***

|  |
| --- |
| **1. OPŠTE INFORMACIJE** |

|  |  |
| --- | --- |
| **Broj poslodavaca:** | 6 poslodavaca |
| **Trajanje obuke na radnom mjestu:** | 4 mjeseca |
| **Finansiranje programa:** | Maksimalan iznos od 570,00 eura bruto mjesečno po učesniku za obuku na radnom mjestu u trajanju od 4 mjeseca– namijenjen za pokrivanje troškova učesnika i biće direktno isplaćen učesnicima obuke.    Naknada za mentore na radnom mjestu (zaposleni/na u pravnim licima) u ukupnom maksimalnom iznosu od 250,00 eura bruto za period angažovanja– namijenjena za pokrivanje troškova mentora i biće direktno isplaćena mentorima. |
| **Opšti uslovi** | Registrovana pravna lica na području opština Bar, Berane, Cetinje i Herceg Novi.  Dokaz koji se prilaže - Potvrda o registraciji |

|  |
| --- |
| **2. NAČIN PRIJAVE** |

Zainteresovani poslodavci treba da pošalju prijavu sa dokumentacijom na sljedeću e-mail adresu: i.tomasevic@bscbar.org **najkasnije do 16.09.2024. godine do 15.00 časova.**

Prijava treba da sadrži:

a) Prijavni obrazac za obuku na radnom mjestu (u prilogu) b) Potvrdu o registraciji pravnog lica

c) Potpisanu izjavu podnosioca prijave (Izjava u prilogu)

d) Prijavni obrazac za mentora (Obrazac u prilogu)

e) Potvrdu poslodavcu o zaposlenom - kao dokaz da je mentor zaposleno lice.

Više informacija o javnom pozivu je navedeno u Opštim smjernicama za obuku na radnom mjestu i mentorski program. Poslodavci koji žele da apliciraju na konkursu su obavezni da preuzmu: Opšte smjernice za obuku na radnom mjestu i mentorski program i obrasce za prijavu sa web stranica https://www.bscbar.org/ i https://caritascg.me/

Bar, 26.08.2024. godine

**OPŠTE SMJERNICE ZA OBUKU NA RADNOM MJESTU I MENTORSKI PROGRAM**

**(TERMS OF REFERENCES)**

|  |
| --- |
| **1. O PROJEKTU** |

Projekat: “Podrška za razvoj održivih socijalnih preduzeća”. Ciljna grupa: mladi, žene, dugoročno nezaposleni, lica sa invaliditetom, socijalno ugrožena lica, korisnici materijalne pomoći. Takođe, korisnici projekta su socijalna preduzeća koja imaju potrebu da: unaprijede svoje poslovanje, postanu održivi ili zaposle nove radnike iz ugrožene kategorije stanovništva.

Cilj projekta je povećanje zapošljivosti i mogućnosti za zapošljavanje mladih, žena, nisko-kvalifikovane radne snage, osoba sa invaliditetom i dugotrajno nezaposlenih kroz razvoj i podršku pravnim licima u oblasti socijalnog preduzetništva. i unaprjeđenje socijalnog preduzetništva.

Ostvarenje cilja će se postići kroz:

• Pružanje obuke za sticanje preduzetničkih vještina za 30 lica kako bi ih podržali da pripreme biznis plan za započinjanje sopstvenog biznisa ili unaprijede svoje vještine iz oblasti preduzetništva;

• Pružanje podrške za 8 osoba da osnuju sopstveno ili se zaposle u postojećem pravnom licu iz oblasti socijalnog preduzetništva;

• Unaprjeđenje kapaciteta za 8 postojećih ili novosnovanih pravnih lica iz oblasti socijalnog preduzetništva u oblastima poput: promocije, marketinga, umrežavanja, finansija i kupovine opreme za rad;

Pravnim licima iz oblasti socijalnog preduzetništva koja učestvuju ili se osnuju kroz projekat omogućićemo unaprjeđenje poslovanja kroz nova partnerstva, nove kupce, investitore itd., što će rezultirati i zapošljavanjem 8 osoba iz ciljne grupe nakon završetka projekta.

|  |
| --- |
| **2. O OBUCI NA RADNOM MJESTU I MENTORSKOM PROGRAMU** |

Obuka na radnom mjestu podrazumijeva kratkoročnu mogućnost nezaposlenim na području opština Bar, Berane, Cetinje i Herceg Novi kako bi razvili svoje profesionalne vještine, stekli radno iskustvo i bolje razumjeli zadatke određenog radnog mjesta. Kroz Projekat će se ponuditi mogućnost obuke na radnom mjestu za ukupno 6 nezaposlenih osoba.

Učesnik/ca obuke na radnom mjestu je nezaposlena osoba sa niskim i srednjim nivoom obrazovanja, niskim nivoom kvalifikacija i sa vještinama koje ne odgovaraju potražnji na tržištu rada: mladi, žene, dugoročno nezaposleni, lica sa invaliditetom, socijalno ugrožena lica, korisnici materijalne pomoći. Fondacija Business Start Centre Bar, sa učesnikom obuke na radnom mjestu, zaključiće ugovor o djelu. Obuka na radnom mjestu se sprovodi kroz jasno definisan posao nezaposlenog lica kod poslodavca. Obuka na radnom mjestu će trajati 4 mjeseca, a po završetku radnog angažmana, učesnik/ca obuke na radnom mjestu dobija potvrdu o stečenom radnom iskustvu.

Kako bi obuka na radnom mjestu bila efikasna i kvalitetna, svaki poslodavac će imenovati jednog mentora. Mentor je posrednik između poslodavca i učesnika obuke na radnom mjestu. Osnovni zadaci mentora su: upoznavanje učesnika/ce obuke na radnom mjestu sa politikom, pravilima i procedurama rada poslodavca, zatim uvođenje učesnika/ce obuke u specifične radne zadatke, praćenje učesnika/ce obuke u izvršavanju radnih zadataka, savjetovanje učesnika/ce obuke po potrebi, informisanje poslodavca o realizovanim zadacima i kvalitetu obavljenog posla, redovno kontaktiranje sa projektnim službenikom koji je odgovoran za obuku na radnom mjestu i mentorski program, pisanje završnog izvještaja o radu učesnika/ce obuke na radnom mjestu.

|  |
| --- |
| **3. CILJEVI I REZULTATI OBUKE NA RADNOM MJESTU I MENTORSKOG PROGRAMA** |

Osnovni cilj je podržati proces zapošljavanja davanjem mogućnosti nezaposlenim osobama za sticanje radnog iskustva i razvoja profesionalnih vještina. Očekivani rezultati javnog poziva:

a) Najmanje 6 poslodavaca angažovano za pružanje obuke na radnom mjestu.

b) Najmanje 6 osoba angažovano kao učesnici obuke na radnom mjestu

c) Najmanje 6 osoba angažovano kao mentori u cilju podrške učesnicima obuke na radnom mjestu.

|  |
| --- |
| **4. PRIHVATLJIVI PODNOSIOCI PRIJAVA** |

Na ovaj poziv se mogu prijaviti registrovana pravna lica iz oblasti socijalnog preduzetništva koji svoju djelatnost obavljaju u opštinama Bar, Berane, Cetinje i Herceg Novi.

Sukob interesa: Na ovaj poziv se ne mogu prijaviti pravna lica koji su u potencijalnom sukobu interesa, odnosno koji na bilo koji način mogu uticati na proces objektivnog donošenja odluka. Projektno osoblje zadržava pravo odbijanja aplikacije za koju se utvrdi da se nalazi u potencijalnom sukobu interesa u skladu sa domaćim zakonodavstvom i pravilima Evropske unije.

|  |  |
| --- | --- |
| **5. RASPOLOŽIVA SREDSTVA** |  |

Za realizaciju obuke na radnom mjestu obezbijeđena su projektna sredstva u visini od ukupno13.680,00 €, odnosno najviše 570,00 € mjesečno po učesniku/ci obuke na radnom mjestu za bruto nadoknadu svih troškova radnog angažmana.

Za realizaciju programa mentorske podrške učesnicima obuke na radnom mjestu obezbjeđena su sredstva u iznosu od 1.500,00 €, odnosno ukupno 250,00 € bruto po mentoru tokom njihovog četvoromjesečnog angažmana.

|  |
| --- |
| **6. PRIHVATLJIVI TROŠKOVI** |

Sredstva iz ovog konkursa se mogu iskoristiti samo za finansiranje sljedećih troškova:

a) Bruto naknada za učesnike/ce obuke na radnom mjestu na osnovu Ugovora o djelu sa učesnikom/com obuke.

b) Bruto naknada za mentorsku podršku na osnovu Ugovora o djelu sa mentorom.

|  |
| --- |
| **7. VREMENSKI ROK** |

Javni poziv ostaje otvoren do 16.09.2024. godine. Sve prijave koje su naknadno pristigle se neće

uzeti u razmatranje. Izbor podnosioca prijave kojima će se kofinansirati obuka na radnom mjestu kroz ovaj javni poziv će se obaviti do kraja septembra 2024. godine.

Rok za potpisivanje Ugovora je 15 dana nakon dostavljanja informacije o izboru.

|  |
| --- |
| **8. ROK I NAČIN PRIJAVE** |

Podnosioci prijave treba da pošalju dokumentaciju na sljedeću email adresu: [i.tomasevic@bscbar.org](mailto:i.tomasevic@bscbar.org) najkasnije do 16.09.2024. godine do 15:00 sati.

Prijava treba da sadrži:

a) Prijavni obrazac (u prilogu) b) Potvrdu o registraciji pravnog lica

c) Potpisanu izjavu podnosioca prijave (Izjava u prilogu)

d) Potvrda poslodavca o zaposlenom za mentora - kao dokaz da je mentor zaposlen u pravnom licu

e) Prijavni obrazac za mentora (u prilogu)

|  |
| --- |
| **9. KRITERIJUMI I NAČIN ZA IZBOR PODNOSIOCA PRIJAVE** |

**Selekcija poslodavaca:** Prijave će, u ime Ugovarača, pregledati i ocjenjivati Projektno osoblje. Ocjena prijava će se vršiti na osnovu sljedećih kriterijuma: dokazi o finansijskim i operativnim kapacitetima podnosioca prijave za angažovanje učesnika/ce za obuku na radnom mjestu, mogućnost primanja u stalni radni odnos učesnika/ce nakon završetka obuke na radnom mjestu , spremnost na kofinansiranje troškova učesnika/ce obuke na radnom mjestu. Odluka o izboru podnosioca prijave će se dostaviti svim pravnim osobama koje apliciraju na ovaj poziv.

**Selekcija učesnika/ce obuke na radnom mjestu:** Selekciju vrši poslodavac na osnovu opisa radnog mjesta, profila potencijalnog učesnika/ce i kriterijuma Projekta. Osnovni kriterijumi su definisani u poglavlju 2 ovog dokumenta. Poslodavac može uz prijavu na javni konkurs navesti profil i ime i prezime osobe koju planira angažovati kao učesnika/cu obuke. Projektno osoblje će u tom slučaju utvrditi zadovoljava li navedena osoba osnovne kriterijume za obavljanje obuke na radnom mjestu.

|  |
| --- |
| **10. POTPISIVANJE UGOVORA I NAČIN FINANSIRANJA** |

Ugovor o četvoromjesečnom radnom angažmanu će se potpisati sa svim učesnicima/cama i poslodavcima. Ugovor će definisati prava, obaveze i procedure za realizaciju obuke na radnom mjestu što uključuje i finansiranje troškova.

Za područje Crne Gore potpisaće se tripartitni ugovor (učesnik/ca, poslodavac i Fondacija Biznis Start Centar Bar), kao i zaseban Ugovor o djelu između i Fondacije Biznis Start Centar Bar) i učesnika/ce obuke, u skladu sa zakonskom regulativom. Projektna sredstva za ovu aktivnost će biti uplaćivana sa projektnog računa na račun učesnika/ce obuke na radnom mjestu.

|  |
| --- |
| **11. MONITORING OBUKE NA RADNOM MJESTU** |

Monitoring je ujedno i alat za savjetovanje i podršku učesniku/ci obuke i privrednom subjektu. Monitoring podrazumijeva redovni razgovor sa učesnikom/com i menadžmentom privrednog subjekta o realizaciji obuke na radnom mjestu, kojeg sprovodi projektni koordinator. Monitoring podrazumijeva i posjetu učesniku/ci na radnom mjestu, pregled dokumentacije (Ugovor, platne liste, evidencija radnih sati i zadatka i sl.). Kontakti sa učesnicima/cama obuke se realizuju najmanje jednom mjesečno, a po potrebi i češće.

|  |
| --- |
| **12. KONTAKT** |

Za sve dodatne informacije možete kontaktirati:

Kontakt osoba: Ivana Tomašević, BSC Bar, koordinator projekta

Email: i.tomasevic@bscbar.org

Telefon: + 382 69 328 329

**PROGRAM OBUKE NA RADNOM MJESTU**

PRIJAVNI OBRAZAC

Rok za dostavljanje prijave je 16.09.2024. godine u 15.00 sati

|  |  |  |
| --- | --- | --- |
| 1. | Naziv pravnog lica |  |
| 2. | Opština |  |
| 3.1. | Poštanska adresa |  |
| 3.2. | E-mail adresa |  |
| 3.3. | Broj telefona |  |
| 4. | Opis djelatnosti pravnog lica  (ukratko) |  |
| 5. | Opis radnog mjesta za traženog učesnika/cu obuke na radnom mjestu |  |
| 5.1 | Potrebne kvalifikacije učesnika/ce obuke na radnom mjestu |  |
| 6. | Nakon završetka obuke na radnom mjestu postoji li mogućnost za  primanje u stalni radni odnos? | DA NE |
| 7. | Da li imate kandidata za obuku na radnom mjestu? | DA NE |
| 7.1 | Ime, prezime i datum  rođenja potencijalnog  učesnika/ce obuke na radnom mjestu |  |
| 7.2 | Kvalifikacije potencijanog  učesnika/ce obuke na radnom mjestu |  |
| 8 | Popis dokumenata koje  dostavljate u prilogu  (primjer potpisana  izjava, potvrda poslodavca o zaposlenom i sl.) |  |

Mjesto i datum prijave:

Ime i prezime odgovorne osobe

**IZJAVA PODNOSIOCA PRIJAVE ZA PROGRAM OBUKE NA RADNOM MJESTU U OKVIRU PROJEKTA**

**,,** **Support for Development of Sustainable Social Enterprises ”**

Ja, dolje potpisani/a (upisati ime i prezime) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

u svojstvu (upisati funkciju)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pod punom materijalnom i krivičnom odgovornošću potvrđujem da su navedeni podaci u Prijavnom obrascu za program obuke na radnom mjestu tačni, te da sam upoznat/a i da prihvatam sve uslove navedene u Opštim smjernicama za obuku na radnom mjestu i mentorskom programu projekta ,, Support for Development of Sustainable Social Enterprises’’.

Uz prijavu dostavljam (navesti priložene dokumente):

- Prijavni obrazac za obuku na radnom mjestu (obrazac u prilogu)

- Prijavni obrazac za mentora

- Izjavu podnosioca prijave

Ime i prezime:

Potpis:

M.P.

Prijavni obrazac za mentora

|  |  |
| --- | --- |
| Ime i prezime |  |
| Kontakt telefon |  |
| JMBG |  |
| Broj lične karte |  |
| Broj žiro računa |  |
| Vrsta formalnog obrazovanja |  |
| Radno mjesto / pozicija u pravnom licu: |  |
| Kratak opis radnog mjesta koji pokrivate |  |
| Radno iskustvo i vještine |  |

**Mjesto i datum**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Potpis**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_